b'\n_START_ARTICLE_\nJakovljev Jak-24\n_START_PARAGRAPH_\nJakovljev Jak-24 (NATO oznaka Horse) je bil dvomotorni transportni helikopter s tandem rotorjema. Razvili so ga v Sovjetski zvezi pri biroju Jakovljev. Leta 1952 je Sovjetska zveza hotela dohiteti ZDA v razvoju helikopterjev. Biro Mil je bil zadol\xc5\xbeen za manji helikopter s kapaciteto 12 ljudi, Jakovljev pa za ve\xc4\x8dji s kapaciteto 24 potnikov. Biro Jakovljev sicer ni imel izku\xc5\xa1enj pri izdelovanju helikopterjev, prej je izdelovala samo letala._NEWLINE_Jakovljev je izdelal dva lete\xc4\x8da prototipa in dva za testiranje na tleh. Prvi\xc4\x8d je poletel 3. julija 1952. Imel je dva 1700 KM \xc5\xa0vetsov ASh-82 zvezdasta batna motorja. Uporabili so tandem konfiguracijo z dvema rotorja, netipi\xc4\x8dno za sovjetske helikopterje. Kmalu je dobil vzdevek \xd0\x9b\xd0\xb5\xd1\x82\xd0\xb0\xd1\x8e\xd1\x89\xd0\xb8\xd0\xb9 \xd0\xb2\xd0\xb0\xd0\xb3\xd0\xbe\xd0\xbd - Letaju\xc5\xa1ij vagon. Motorji in transmisija so bili isto kot pri Mil Mi-4, vendar se je Jak-24 izakazal za manj uspe\xc5\xa1nega. Motorja sta bila povezana, da je lahko en motor poganjal enega ali oba rotorja. Vendar je ta izvedba povzro\xc4\x8dala velike vibracije. po za\xc4\x8detnih te\xc5\xbeavah so za\xc4\x8deli leta 1955 serijsko proizvodnjo._NEWLINE_Julija 1955 so ga predstavili javnosti, 17. decembra istega leta je postavil dva no svetovna rekorda, ko je dvignil 2000 kg na vi\xc5\xa1ino 5000 metrov in 4000 kg na 2900 metrov._NEWLINE_Za\xc4\x8detna verzija je bil Jak-24 s kapaciteto 30 vojakov ali 18 nosil ali pa 3 tone tovora. Jak-24U je imel v celoti kovinske rotorje ve\xc4\x8djega premera - 21 metrov. Imel je kovinski trup in kapaciteto 40 vojakov ali 3500 kg. Jak-24A je bila civilna verzija, uporabljal se je tudi kot lete\xc4\x8de dvigalo s kapaciteto 5000 kg. Predlagali so tudi Jak-24P s turbogredimi 2700 KM motorji.'